text: गुजरात और हिमाचल में बीजेपी की सरकार बनने जा रही है. जब यह तय हो गया कि दोनों राज्यों में भाजपा की सरकार बनेगी तब पीएम नरेंद्र मोदी, बीजेपी अध्यक्ष अमित शाह और गृह मंत्री राजनाथ सिंह पार्टी मुख्यालय पहुंचे. बीजेपी अध्यक्ष अमित शाह ने 'भारत माता की जय के नारे साथ अपने भाषण की शुरुआत की. अमित शाह ने गुजरात और हिमाचल की जनता को धन्यवाद दिया. उन्होंने कहा कि मैं हिमचाल और गुजरात की जनता का हृदय से धन्यवाद करता हूं.'उन्होंने कहा कि मोदी जी के नेतृत्व में जो जीत हुई है वह दो कदम और आगे बढ़ी है.